laion/Wikipedia-Exotic huggingface dataset:
ברכת אשר יצר אתכם בדין

ברכת אשר יצר אתכם בדין היא ברכת השבח שתיקנו חז"ל לברך בשעה שאדם רואה קברי ישראל, לאחר שעברו שלושים יום מראייתו האחרונה. מקור הברכה היא בתלמוד בבלי במסכת ברכות ”תנו רבנן: הרואה קברי ישראל אומר 'ברוך אשר יצר אתכם בדין וזן אתכם בדין וכלכל אתכם בדין ואסף אתכם בדין ועתיד להקימכם בדין'. מר בריה דרבינא מסיים בה משמיה דרב נחמן: 'ויודע מספר כולכם והוא עתיד להחיותכם ולקיים אתכם, ברוך מחיה המתים” (ברכות נח ב) רבי דוד אבודרהם כתב לפרש ברכה זו כך: אשר יצר אתכם בדין - קודם שנולד, כלומר שאלוקים דן את האדם אם יהיה נוצר. ודן אתכם בדין - לאחר שנולד. וכלכל אתכם בדין - דן על הפרנסה אם תהיה ברווח או בקושי. והחיה אתכם בדין - שקבע בדין כמה יהיה מספר ימי חייהם. והמית אתכם בדין - בשעה שגזר עליכם מיתה. ויודע מספר כולכם בדין - אפילו לאחר מיתה אין נסתר מנגד עיניו. ועתיד להחיות וכו' - אם תהיו זוכים לכך. בנוסח ברכה זו, ישנם נוסחאות רבות בספרי הראשונים. יש שהוסיפו "ואסף אתכם בדין", וכן הוא בנוסח ספרד המצוי. וכן יש גורסים "וזן אתכם בדין", ויש גורסים "ודן אתכם בדין". ויש שכתבו שאין נפקא מינה להלכה, מאחר שבאיזה נוסח שיאמר יצא ידי חובת הברכה. ברואה קבר אחד בלבד, נחלקו הפוסקים האם יכול לברך עליו. ויש שכתבו שלא יברך מאחר שנוסח הברכה נתקן בלשון רבים. אם רואה רק אוהל הקבר, או אפילו אחורי המצבה אינו יכול לברך, עד שיראה המצבה שמונחת על הקבר ממש, או הקרקע שתחתיו קבור המת. אם רואה בית קברות אחר תוך שלושים יום מראייתו הראשונה, נחלקו הפסוקים האם צירך לברך שנית. אף בשבת ניתן לברך ברכה זו. ברכה זו נתקנה רק על הרואה קברי ישראל. על הרואה קברי גויים, תקנו לומר הפסוק בירמיהו פרק נ פסוק יב: ”בּוֹשָׁה אִמְּכֶם מְאֹד חָפְרָה יוֹלַדְתְּכֶם הִנֵּה אַחֲרִית גּוֹיִם מִדְבָּר צִיָּה וַעֲרָבָה” ברכות הראיה צידוק הדין יש שכתבו שאף בחורף יאמר מוריד הטל, שהכוונה היא לטל של תחיית המתים הוספה זו מופיעה בדרך חיים (סידור) אבודרהם, הלכות ברכות שער ח. ספר בית דוד (שאלוניקי) הלכות ברכות אות צג. משנה ברורה סימן רכד טז. אגרות משה, אורח חיים ה סימן לז אות י. הובאו במשנה ברורה סימן רכד יז. שו"ת מהרי"א אסאד יורה דעה סימן שעא.
יצחק מכמל

הרב יצחק צאלח מכמל (1875–1951) היה מחנך יהודי-עיראקי שעסק בחכמת עיבור השנים ולוחות שנה. נולד בבגדאד שבעיראק ב-12 באוקטובר 1875 (י"ג בתשרי ה'תרל"ו) לפרחה ולצלאח יצחק יעקב מכמל. בילדותו למד במדרש תלמוד תורה, ומשם המשיך לישיבת מדרש בית זלכה, שם למד אצל הרב דוד מעתוק, הרב שמעון אגסי והרב יהודה פתיה. בשנת 1898 (ה'תרנ"ח) התייתם מאביו. בשנת 1905 (ה'תרס"ה) עלה לארץ ישראל עם משפחתו והשתכן איתה בירושלים, אולם בשל מצבו הבריאותי, חזר עם משפחתו לבגדאד לאחר מספר חודשים. בשנת 1906 (ה'תרס"ו) החל לשמש כמורה לתלמוד, תנ"ך ועברית וכמפקח על ההוראה ב"מדרש תלמוד תורה". בשנת 1918 (ה'תרע"ח) החל להכשיר מורים במוסד, והחל משנת 1926 (ה'תרפ"ו) שימש גם כמורה לשיעורי עברית, דקדוק ותולדות עם ישראל בכיתת ערב. עם פטירת הרב עזרא דנגור בשנת 1930 (ה'תר"ץ) מילא את תפקידו בסידור לוח העיבור השנתי של בגדאד. בשנת 1942 (ה'תש"ב) עמד בראש ועדה לקביעת שיעורי יהדות בבתי הספר היהודיים בעיראק שהוקמה באותה שנה, והכשיר בהתנדבות מורים שהתנדבו ללמד יהדות ועברית בשעות אחר הצהריים בבתי הספר היהודיים. במסגרת עליית יהודי עיראק, עלה שוב לישראל בחודש יולי 1950 (אב ה'תש"י) יחד עם משפחתו והשתכן במעברה, שם הורע מצבו הבריאותי בשל התנאים הקשים ששרו במעברה. הלך לעולמו ב-8 ביוני 1951 (ד' בסיוון ה'תשי"א) ונקבר בבית הקברות סנהדריה בירושלים. נכדו היה מוטי שלם. דבר בעתו - דרושים למועדים שונים, חלקם דרש בעצמו באירועים שונים, שני חלקים נתיבות יצחק - חכמת העיבור ולוח השנה, ירושלים ה'תרפ"ג ספר התכונה - על כוכבים במהלכם ספר המשווה - השוואת ספירת ימי השמש עם ספירת ימי הירח סידור שלם - סידור ללוחות שנתיים לשנים רבות מענה לשון - דקדוק עברי המשקל השווה - אוסף חלקי פסוקים ואימרות המסתיימות בחרוזים עבור מחברי שירים ומליצות ספר רפואות - תרופות מצמחים שונים שקיבץ מספרי רופאים פרסים בעיקר למחלות עור, בשפה הערבית סלוך אל עדל - ענייני דרך ארץ, תורה ומסורת, בשפה הערבית בספר ישיבות בגדאד, נספחים ומקורות, נספח כז, הובאו שרידים מחיבוריו וכתביו שעדיין לא נדפסו. חכם יצחק בן צאלח מכמל ע"ה, באתר העיראקי יצחק מכמל, באתר "החכם היומי" יצחק בן צאלח מכמל (1875-1951), דף שער בספרייה הלאומית
סערה בים כנרת

סערה בים כנרת (בהולנדית: Christus in de storm op het meer van Galilea) הוא ציור שמן על בד משנת 1633 מאת הצייר ההולנדי רמברנדט הרמנזון ואן ריין. הציור שאורכו 160 ס"מ ורוחבו 128 ס"מ הוצג במוזיאון איזבלה סטוארט גרדנר בעיר בוסטון. בשנת 1990 נגנב הציור מהמוזיאון יחד עם עוד 12 יצירות אמנות. הציור מתאר אירוע נסי המסופר בברית החדשה (הבשורה על-פי מרקוס, פרק ד', פסוקים 35–41): על פי הסיפור, ישו יצא עם תלמידיו למסע בים כנרת, אז תקפו רוחות עזות את הספינה ואיימו לשוברה. הציור מתמקד בשלב זה של הסיפור ומתאר את תלמידיו של ישו עומדים מבוהלים וחסרי אונים; חלקם מנסים בכל כוחם לייצב את הספינה ללא הצלחה, ותלמיד אחד אף נראה מקיא על צדה של הספינה. רק ישו, בפינה הימנית, נראה רגוע בעין הסערה, ואף נוזף בתלמידיו: "מדוע אתם חוששים קטני אמונה?" לאחר מכן נפנה ישו להרגיע את זעם הרוחות והגלים. רמברנדט צייר את הציור בשנת 1633, זמן קצר לעבר מעברו לאמסטרדם מעיר הולדתו ליידן, תקופה בה ביסס את מעמדו כצייר המוביל בעיר של פורטרטים ואירועים היסטוריים. התיאור המפורט של האירוע, הביטויים המגוונים של הדמויות, כמו גם הצביעה הבהירה והמלוטשת אופייניים לסגנונו המוקדם של רמברנדט. ציור זה הוא היחיד של רמברנדט המציג נוף ימי. בבוקרו של יום 18 במרץ 1990, גנבים מחופשים לשוטרים פרצו למוזיאון איזבלה סטוארט גרדנר בבוסטון וגנבו את הציור "סערה בים כנרת" ו-12 יצירות נוספות, בהן ציורים של רמברנדט, מאנה, ורמר ודגה. גנבה זו נחשבת לגדולה ביותר בהיסטורית גנבת האמנות בארצות הברית ונותרה בלתי פתורה עד היום. המוזיאון עדיין מציג את המסגרות הריקות של הציורים במקומות התצוגה המקוריים שלהם. בשנת  2013 הודיעה הבולשת הפדרלית של ארצות הברית, ה-FBI, שפענחה את התעלומה מי היה אחראי לפשע. ניתוח פלילי העלה כי השוד בוצע על ידי ארגון פשע מאורגן שבסיסיו בניו אינגלנד ועל חוף האוקיינוס האטלנטי, וכי הציורים הועברו בשעתו לקונטיקט ולפילדלפיה, שם הוצעו למכירה. מאז ועד היום לא פורסם מידע על התקדמות החקירה ועדיין לא ידוע מה עלה בגורל היצירות והיכן הן עשויות להיות. Elvin Post:Vals Beeld תמונה מזויפת: שוד האמנות הגדול ביותר בהיסטוריה האמריקאית מאת אלווין פוסט, מהולנדית: קרלה פרלשטיין, כנרת זמורה ביתן, 2009 מדיה וקבצים בנושא סערה בים כנרת בוויקישיתוף Robert M. Poole, Ripped from the Walls (and the Headlines), july 2005 Gaultiere, Bill (29 במרץ 2013). "With Jesus in the Storm: Rembrandt's Meditation". Soul Shepherding (באנגלית). נבדק ב-2017-06-28. {{cite web}}: (עזרה) TENDER - www.tendercreative.com, Isabella Stewart Gardner Museum : Christ in the Storm on the Sea of Galilee, www.gardnermuseum.org (באנגלית) "Has the biggest art heist in US history been solved? FBI says they've ID'd infamous thieves who stole half a BILLION dollars of art from Boston's Gardner Museum". Mail Online. נבדק ב-2017-06-23. הגרדיאן, פוענח שוד האמנות הגדול בהיסטוריה, באתר הארץ, 19 במרץ 2013
יחסי הממלכה המאוחדת – סן מרינו

יחסי הממלכה המאוחדת–סן מרינו הם היחסים הדיפלומטיים שבין הרפובליקה המרוממת של סן מרינו לבין הממלכה המאוחדת של בריטניה הגדולה וצפון אירלנד. היחסים בין השתיים כוננו בשנת 1899 כשסן מרינו חתמה על הסכם הסגרה עם הממלכה המאוחדת. בשנת 1899 שתי המדינות חתמו על הסכם הסגרה ובכך כוננו יחסים דיפלומטיים שלא היה בהם עניין לממלכה לפני. קונסול בריטי כללי לענייני סן מרינו מונה בשנת 1900. במהלך מלחמת העולם השנייה, שכנות איטליה הכריזו מלחמה על הממלכה, דווח בתקשורת כי סן מרינו הצטרפה לאלה אך הממשלה הסן מרינזית הכחישה את כל הדיווחים. בהמשך התגלה שסן מרינו באמת לא הצטרפה לכוחות מדינות הציר. סן מרינו הייתה נייטרלית כמעט כל המלחמה. ב-26 ביוני 1944, בעלות הברית בפיקוד בריטי בטעות הפציצו את סן מרינו בטענה שהמדינה (שבחלקה בצורה) מהווה מקלט לחיילים נאצים. ב-21 בספטמבר 1944 סן מרינו הכריזה מלחמה על גרמניה. בשיחות בחסות האו"ם ב-17-22 ביולי 1961, הממשלה הבריטית הסכימה לשלם לסן מרינו פיצוי על סך 80,000 לירה שטרלינג עבור ההפצצה בשוגג במלחמת העולם השנייה לאחר שהאחרונה הגישה תביעה לקבלת פיצוי כספי של 732 מיליון לירטות. הממלכה המאוחדת מחזיקה בקונסוליה כללית לסן מרינו ברומא. סן מרינו מחזיקה בקונסוליה בלונדון. The American historical review, By American Historical Association, pg 648 United States Department of State (1919). Catalogue of treaties: 1814-1918. p. 195. "Southern Theatre: San Marino In". Time magazine. 30 בספטמבר 1940. נבדק ב-2009-08-12. {{cite web}}: (עזרה) "A Timeline of Diplomatic Ruptures, Unannounced Invasions, Declarations of War, Armistices and Surrenders". WorldAtWar. נבדק ב-2009-08-12. "Agreement concerning a payment made to San Marino in respect of war damage" (PDF). United Nations. 22 ביולי 1961. נבדק ב-2009-08-12. {{cite web}}: (עזרה)(הקישור אינו פעיל) British Foreign Office website Address of the Sanmarinese Consulate General in London
פטסי סמארט

פטסי סמארט (באנגלית: Patsy Smart;‏ 14 באוגוסט 1918 - 6 בפברואר 1996) הייתה שחקנית אנגלייה שידועה בעיקר מהופעתה בתפקיד מיס רוברטס בסדרת הדרמה של רשת ITV "על אדונים ומשרתים". סמארט נולדה בצ'ינגפורד שבמחוז אסקס. אחיה ראלף סמארט היה מפיק ובמאי. היא השתתפה במגוון תפקידים בתוכניות טלוויזיה בהם "Danger Man", הסיטקום "רק כשאני צוחק", הסדרות המשטרתיות "Dixon of Dock Green" ו-"Z-Cars", "האסיר", "הגומלים", "The Sweeney", "דוקטור הו" (בתת-סדרה "The Talons of Weng-Chiang"), "lake's 7", הסדרה "Danger UXB", הסדרה הבלשית "The Chinese Detective", סדרת הדרמה קומית "Minder ", התוכנית לילדים "Rentaghost", הסיטקום "טרי וג'ון", הסדרה הקומית "Farrington of the F.O.", "חדר מיון", הסיטקום "הללויה!" והסדרה "The Bill". בהמשך הקריירה התמחתה סמארט בגילום דמויות של גברות זקנות חסרות תבונה, כגון גברת סיבלי ומיס דינגל בסדרה "טרי וג'ון". דוגמה נוספת היא אשתו של הגנן בפרק "The Moving Finger" בסדרה "מיס מארפל" בכיכובה של ג'ואן היקסון. בקולנוע השתתפה סמארט בסרטים "בנים ואוהבים" (1960), "Return of a Stranger" (מ-1961), "What Every Woman Wants" (מ-1962), "ארתור? ארתור!" (1969), "Leo the Last" (מ-1970), "The Raging Moon" (הכמהים לאהבה)(מ-1971), "תקוות גדולות" (1974), "Exposé" (מ-1976), "הפנתר הוורוד מכה שנית" (1976), "טס" (1979), "איש הפיל" (1980) ו"הפרוטוקול הרביעי" (1987). פטסי סמארט נפטרה ב-1996 ממנת יתר של תרופות ברביטורט. פטסי סמארט, במסד הנתונים הקולנועיים IMDb (באנגלית) פטסי סמארט, באתר AllMovie (באנגלית) פטסי סמארט, במסד הנתונים הקולנועיים KinoPoisk (ברוסית) פטסי סמארט, באתר "Find a Grave" (באנגלית) "Patsy Smart". IMDb. "Patsy Smart". BFI. "Patsy Smart". TV.com. CBS Interactive. "Patsy Smart". "Patsy Smart - Movies and Filmography - AllMovie". AllMovie.
קורגסארה

קורגסארה (באסטונית: Kõrgessaare) הייתה בשנים 1992–2017[דרושה הבהרה] נפה במחוז היו שבאסטוניה. הנפה ממוקמת בחצי-אי במערב האי היומאה, שטחה 379 קמ"ר ואוכלוסייתה מנתה 1,284 תושבים בתחילת 2010. בשנת 1532 הופיע האזור לראשונה על הכתב. בשנת 1909 בנתה חברה בלגית בשם "ויסקוזה" מפעל למשי מלאכותי בנפה, ועד היום יש הקוראים לנפה "ויסקוסה". המפעל נסגר במלחמת העולם הראשונה. המחוז כלל רשות מקומית אחת ו-58 כפרים. ממשלת אסטוניה החליטה ב-22 ביוני 2017 על פירוק הנפה ומיזוגה לתוך הנפה הכפרית היו במסגרת הרפורמה המנהלית. באוקטובר 2017 פורקה הנפה.[דרושה הבהרה] מדיה וקבצים בנושא קורגסארה בוויקישיתוף אתר האינטרנט הרשמי של קורגסארה מידע על דגל הנפה (באנגלית) ערך זה הוא קצרמר בנושא אסטוניה ובנושא גאוגרפיה. אתם מוזמנים לתרום לוויקיפדיה ולהרחיב אותו.
עונת 1968/1969 בסרייה א'

עונת 1968/1969 בסרייה א' הייתה העונה ה-67 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-29 בספטמבר 1968 והסתיימו ב-18 במאי 1969. בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. פלרמו, הלאס ורונה ופיזה היו הקבוצות שעלו מהליגה השנייה. פיורנטינה זכתה באליפות בפעם השנייה בתולדות המועדון. בסיום העונה לסרייה ב' ירדו וארזה, פיזה ואטאלנטה. במקום הקבוצות שירדו לסרייה א' העפילו לאציו, ברשה ובארי. לואיג'י ריבה מקליארי כבש 21 שערים וזכה בתואר מלך השערים. זאת בפעם השנייה בקריירה. מדיה וקבצים בנושא עונת 1968/1969 בסרייה א' בוויקישיתוף נתונים מאתר rsssf
יחסי מלזיה–שווייץ

יחסי מלזיה–שווייץ הם היחסים הדיפלומטיים הרשמיים בין פדרציית מלזיה בין הקונפדרציה השווייצרית. למלזיה ישנה שגרירות בברן, ולשווייץ קיימת שגרירות בקואלה לומפור. במאה ה-19 חברות שווייצריות החלו להגדיר פעילות במלזיה והיחסים הדיפלומטיים בין שתי המדינות כוננו בשנת 1963. שווייץ שומרת על קשרים טובים בתוך השדה החינוכי המלזי ותומכת בפרויקטים לשמירה על יערות הגשם במלזיה וניהול בר קיימא שלהם. חברות שווייצריות רבות פועלות במלזיה. במלזיה מתגוררים כ-800 אזרחים שווייצרים ונחתמו למען תנאיהם הסכמים כגון הימנעות ממס, מניעת כפל מס ועוד. מאכלים שווייצרים רבים כגון השוקולד המיוצר בשווייץ והיוגורטים הם מאכלים נחשבים ויקרים בשוק המלזי. "Official Website of Embassy of Malaysia, Bern". Ministry of Foreign Affairs, Malaysia. נבדק ב-7 בפברואר 2014. {{cite web}}: (עזרה) "Embassy Kuala Lumpur". Federal Department of Foreign Affairs. נבדק ב-7 בפברואר 2014. {{cite web}}: (עזרה) "Bilateral relations between Switzerland and Malaysia". Federal Department of Foreign Affairs. נבדק ב-7 בפברואר 2014. {{cite web}}: (עזרה) "MALAYSIA,SWITZERLAND : Swiss Semiconductor firm chooses Penang for its new manufacturing unit". Machine Evolution. 10 בפברואר 2012. אורכב מ-המקור ב-2014-02-22. נבדק ב-7 בפברואר 2014. {{cite web}}: (עזרה) "AGREEMENT BETWEEN THE GOVERNMENT OF MALAYSIA AND THE SWISS FEDERAL COUNCIL FOR THE AVOIDANCE OF DOUBLE TAXATION WITH RESPECT TO TAXES ON INCOME" (PDF). Inland Revenue Board of Malaysia. 1 בינואר 1974. נבדק ב-7 בפברואר 2014. {{cite web}}: (עזרה) Melody Ng (6 ביולי 2009). "Toblerone brings a piece of Switzerland to Malaysia". The Moodie Report. אורכב מ-המקור ב-2014-02-21. נבדק ב-7 בפברואר 2014. {{cite web}}: (עזרה)
עונת 1969/1970 בסרייה א'

עונת 1969/1970 בסרייה א' הייתה העונה ה-68 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-14 בספטמבר 1969 והסתיימו ב-26 באפריל 1970. בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. לאציו, ברשה ובארי היו הקבוצות שעלו מהליגה השנייה. קליארי זכתה באליפות בפעם הראשונה בתולדות המועדון. בסיום העונה לסרייה ב' ירדו ברשה, פלרמו ובארי. במקום הקבוצות שירדו לסרייה א' העפילו וארזה, פוג'ה וקטניה. לואיג'י ריבה מקליארי כבש 21 שערים וזכה בתואר מלך השערים. זאת בפעם השלישית בקריירה ובעונה השנייה ברציפות. מדיה וקבצים בנושא עונת 1969/1970 בסרייה א' בוויקישיתוף נתונים מאתר rsssf
יחסי הולנד–מלזיה

יחסי הולנד–מלזיה הם היחסים הדיפלומטיים שבין ממלכת הולנד לבין מלזיה. הולנד מחזיקה שגרירות בקואלה לומפור בירת מלזיה ומלזיה מחזיקה שגרירות בהאג. בתקופה המודרנית הולנד הרבה פחות מעורבת במלזיה ממה שהיא הייתה עד אמצע המאה ה-19. ההולנדים קשרים עם סולטנות ג'והור באהרו בתחילת המאה ה-17, ב-1641 הם כבשו מהפורטוגזים את מלאקה (נמצאת בחוף הדרום מערבי של חצי האי מלזיה). המלחמות הנפוליאניות זלגו למלזיה עקב מעורבותה של פורטוגל ועקב כך גם למלאקה ההולנדית. מלאקה קיבלה עצמאות ב-1824 לאחר שהשלטון ההולנדי לא הצליח לשאת יותר בנטל התושבים. קיימת עוד קהילה קטנה של הולנדים ילידי מלאקה והיא שרדה עד היום. הולנד כוננה יחסים דיפלומטיים עם מלזיה לאחר שהיא הפכה לעצמאית במאה ה-20. בשנות ה-60 המוקדמות של המאה העשרים עמד בראש השגרירות ההולנדית אדם בשם רוברט ואן גוליק, במהלך השירות הדיפלומטי שלו שם הוא הפך מפורסם במלזיה עקב החקר שלו על הגיבונים. גוליק הפך למומחה בנושא הגיבונים והחל לחקור את תפקידם של הגיבונים בתרבות הסינית העתיקה. זאת ניתן לראות בספר האחרון שכתב בשם הגיבון בסין. מדיה וקבצים בנושא יחסי הולנד–מלזיה בוויקישיתוף Book Launch : Reconnecting Through Our Roots (Report from the launch of the book History of the Dutch in Malaysia, by Dennis De Witt. Robert van Gulik, The gibbon in China.
עונת 1970/1971 בסרייה א'

עונת 1970/1971 בסרייה א' הייתה העונה ה-69 של התחרות שאורגנה על ידי התאחדות הכדורגל האיטלקית ונוהלה על ידי "ליגת הכדורגל" (Lega Calcio). המשחקים החלו ב-14 בספטמבר 1969 והסתיימו ב-26 באפריל 1970. בליגה השתתפו 16 קבוצות. התחרות התקיימה בשיטת ליגה עם משחקי בית ומשחקי חוץ. עבור הניצחון הוענקו שתי נקודות ונקודה עבור תוצאת תיקו. וארזה, פוג'ה וקטניה היו הקבוצות שעלו מהליגה השנייה. אינטר זכתה באליפות בפעם ה-11 בתולדות המועדון. בסיום העונה לסרייה ב' ירדו פוג'ה, לאציו וקטניה. במקום הקבוצות שירדו לסרייה א' העפילו מנטובה, אטאלנטה וקטנזארו. רוברטו בונינסניה שחקנה של אינטר כבש 24 שערים וזכה בתואר מלך השערים. מדיה וקבצים בנושא עונת 1970/1971 בסרייה א' בוויקישיתוף נתונים מאתר rsssf
טרנטון האסל

טרנטון לאוור האסל (באנגלית: Trenton Lavar Hassell; נולד ב-4 במרץ 1979) הוא כדורסלן עבר אמריקאי ששיחק בעמדת הפורוורד. בשיאו נחשב לאחד משומרי הפרימטר הטובים ביותר ב-NBA. האסל, גארד-פורוורד בגובה 1.96 מטר, נבחר על ידי שיקגו בולס בבחירה הראשונה בסיבוב השני (ה-29 בסך הכל) של דראפט 2001 ב-NBA. האסל למד בתיכון קלארקסוויל. את לימודיו בתיכון סיים ב-1997, ולצידו בבית הספר התיכון שיחק שחקן ה-NBA לעתיד שון מריון. לאחר מכן למד אוניברסיטת המדינה אוסטין פי, שם סיים בשנת 2001 עם תואר בבריאות האדם ובביצועים. הוא שיחק שלוש עונות כדורסל מכללות בנבחרת הכדורסל של אוסטין פי, לאחר שבשנת לימודיו הראשונה לא שיחק. בינואר 2002, הפרישה אוסטין פי את חולצתו באוניברסיטה, מספר 44, כך שאף אחד משחקניה בעתיד לא יוכל ללבוש אותה. במהלך עונת הרוקי שלו עם הבולס, 2001-02, שיחק ב-78 משחקים, ב-47 מהם פתח, וממוצעיו היו 8.7 נקודות למשחק, 3.3 ריבאונדים למשחק ו-2.2 אסיסטים למשחק. בעונתו השנייה של האסל בשיקגו, שיחק בכל 82 משחקי קבוצתו, פתח ב-53 מהם, ורשם בממוצע 4.2 נקודות למשחק, 3.1 ריבאונדים למשחק ו-1.8 אסיסטים ב-24.4 דקות למשחק. האסל נופה מהבולס ב-23 באוקטובר 2003 וחתם במינסוטה טימברוולבס שישה ימים לאחר מכן. הוא פתח ברוב משחקי הוולבס, ולעיתים קרובות שימש מומחה ההגנה של הקבוצה. הוא הועבר בטרייד על ידי המאבריקס עבור גרג באקנר ב-28 בספטמבר 2007. ב-19 בפברואר 2008, הועבר בטרייד לניו ג'רזי נטס יחד עם קית' ואן הורן, דווין האריס, דה-סגנה דיופ, מוריס אייג'ר, 3 מיליון דולר ובחירות הסיבוב הראשון של הנטס בדראפט 2008 ובדראפט 2010 תמורת ג'ייסון קיד, מאליק אלן ואנטואן רייט. ב-2011 הצטרף לקלארקסוויל קאבלירס מליגת ה-ABA. הקבוצה התפרקה לאחר משחק אחד. פרופיל, באתר Basketball-Reference פרופיל, באתר Sports-Reference פרופיל, באתר eurobasket פרופיל, באתר ליגת ה-NBA "Trenton Hassell". Austin Peay Governors. אורכב מ-המקור ב-3 באוקטובר 2011. {{cite web}}: (עזרה) "Trenton Hassell". 2009-10 Nets Basketball Media Guide. New Jersey Nets. p. 21. אורכב מ-המקור ב-12 באפריל 2010. {{cite web}}: (עזרה) Timberwolves and Mavericks swap guards Nets Acquire Harris "Semi-pro basketball to tip off in Clarksville". Business & Heritage Clarksville. 27 באוקטובר 2011. נבדק ב-30 בינואר 2017. {{cite web}}: (עזרה) Sauls, Kevin (28 באוקטובר 2011). "Cavaliers join ABA semi-pro league". The Leaf-Chronicle. אורכב מ-המקור ב-2013-10-06. נבדק ב-8 ביוני 2013. {{cite web}}: (עזרה)
אפוקליפטיקה (להקה)

אפוקליפטיקה (Apocalyptica) היא להקת מטאל סימפוני פינית היוצרת מוזיקה כבדה באמצעות נגינה על כלי קשת. הלהקה החלה את ראשית דרכה כאשר הוציאה בשנת 1996 אלבום בשם Apocalyptica Plays Metallica By Four Cellos ובו ביצועים עם כלים קלאסיים לשירי מטאל ידועים של להקת הת'ראש מטאל האמריקנית מטאליקה. באלבום הבא Inquisition Symphony המשיכה הלהקה ליצור עיבודים מעניינים ללהקות שונות, ביניהן פנטרה, ספולטורה ופיית' נו מור. ההצלחה של שני האלבומים הראשונים הובילה ליצירת הדיסק השלישי Cult ששילב לראשונה חומר מקורי לצד עיבודים נוספים של להקת מטאליקה. בשנים הבאות המשיכה הלהקה להתפתח, והיא הספיקה לכתוב שני אלבומים נוספים, Reflections (ששילב את דייב לומברדו, מתופף להקת סלייר, כנגן אורח) ו-Apocalyptica שהמשיך את הצליל השונה והמעניין של הלהקה, לצד הוצאת DVD בשם Live. בשנת 2015 הצטרף אליהם פרנקי פרז לאלבומם האחרון Shadowmaker ונהפך לסולן קבוע. Perttu Kivilaakso (צ'לו) Paavo Lötjönen (צ'לו) Eicca Toppinen (צ'לו) Mikko Sirén (תופים) Frankey Perez – סולן (2015) (כל אלבום shadowmaker) Antero Manninen (צ'לו) Max Lilja (צ'לו) קולות Sandra Nasic Matthias Sayer Linda Sundblad Nina Hagen Ville Valo Lauri Ylönen Marta Jandová Emmanuelle Monet Cristina Scabbia סולנית להקת לקונה קויל קורי טיילור סולן להקת סליפנוט אדם גונטייר, סולן לשעבר של להקת ת'רי דייז גרייס ברנט סמית סולן להקת שיינדאון תופים Dave Lombardo מתופף להקת סלייר 1996 – Plays Metallica By Four Cellos 1998 – Inquisition Symphony 2000 – Cult 2003 – Reflections 2003 – Reflections Revised 2005 – Apocalyptica 2006 – lified // A Decade of Reinventing the Cello 2007 – Worlds Collide 2010 – 7th Symphony 2015 – Shadowmaker 2020 – Cell-0 2024 – Plays Metallica Vol. 2 2013 – Wagner Reloaded-Live in Leipzig 1996 – Apocalyptica Single 1998 – Harmageddon 2000 – Path 2002 – Path Vol. 2 2002 – Hope Vol. 2 2003 – Faraway Vol. 2 2003 – Seemann 2004 – Bittersweet 2005 – Wie Weit 2005 – Life Burns 2006 – Repressed 2007 – I'm Not Jesus 2008 – S.O.S. (Anything But Love) 2001 – Live 2003 – Reflections Revised 2006 – The Life Burns Tour אתר האינטרנט הרשמי של אפוקליפטיקה אפוקליפטיקה, ברשת החברתית פייסבוק אפוקליפטיקה, ברשת החברתית אקס (טוויטר) אפוקליפטיקה, ברשת החברתית אינסטגרם אפוקליפטיקה, ברשת החברתית VK אפוקליפטיקה, סרטונים בערוץ היוטיוב אפוקליפטיקה, ערוץ באתר Twitch.tv אפוקליפטיקה, במסד הנתונים הקולנועיים IMDb (באנגלית) אפוקליפטיקה, באתר אפל מיוזיק (באנגלית) אפוקליפטיקה, באתר ספוטיפיי אפוקליפטיקה, באתר סאונדקלאוד (באנגלית) אפוקליפטיקה, באתר Last.fm (באנגלית) אפוקליפטיקה, באתר AllMusic (באנגלית) אפוקליפטיקה, באתר MusicBrainz (באנגלית) אפוקליפטיקה, להקה באתר Encyclopedia Metallum (באנגלית) אפוקליפטיקה, באתר דיזר אפוקליפטיקה, באתר Yandex.Music (ברוסית) אפוקליפטיקה, באתר Discogs (באנגלית) אפוקליפטיקה, באתר Songkick (באנגלית) אפוקליפטיקה, באתר Genius אפוקליפטיקה, באתר SecondHandSongs אפוקליפטיקה, באתר בילבורד (באנגלית) אפוקליפטיקה ב-Metal Storm ביקורת על האלבום Reflections באתר מטאליסט עדי סמריאס, ‏אפוקליפסה הם היהלום הבלתי מלוטש של ההיפ הופ המקומי. ריאיון, באתר "Time Out ישראל", 2 במאי 2019
רצועניים

רצועניים (שם מדעי: Trichiuridae) היא משפחת דגים מסדרת הדקראים החיים במרבית הימים והאוקיינוסים בעולם, ובעיקר באזור הטרופי. למרות דמיונם לצלופחים הם דווקא קרובי משפחה רחוקים של הקולייסיים. אורכם של הרצועניים 18–230 ס"מ והם בעלי גוף בעל קשקשים אפורים עד כהים, לסתות הנראות כמו לסתות ברקודה בעלי שיניים חדות, עין גדולה מחזירת אור וגוף מוארך כמעט חסר קשקשים למעט רעמת סנפירים נמוכים מהגב ועד הזנב, הזנב נגמר בקצה צר וצורתם מתפתלת כמו צלופח. דגים אלה לא שוחים הרבה אלא מצויים בקרבה לקרקעית. הם טורפים דגים אחרים ורכיכות ים שהם תופסים ורבים מהם הם דגי מאכל טובים. משפחה רצועניים (Trichiuridae) סוג Aphanopus סוג ומין יחיד Assurger anzac סוג Benthodesmus סוג ומין יחיד Demissolinea novaeguineensis סוג Eupleurogrammus סוג Evoxymetopon סוג Lepidopus סוג Lepturacanthus סוג ומין יחיד רצוען הקרין (Tentoriceps cristatus) סוג רצוען (Trichiurus) מדיה וקבצים בנושא רצועניים בוויקישיתוף רצועניים, באתר ITIS (באנגלית) רצועניים, באתר NCBI (באנגלית) רצועניים, באתר Animal Diversity Web (באנגלית) רצועניים, באתר האנציקלופדיה של החיים (באנגלית) רצועניים, באתר GBIF (באנגלית) רצועניים, באתר אנציקלופדיה בריטניקה (באנגלית)
הנס ליפרסהיי

הנס ליפרסהיי או ליפרהיי (בהולנדית: Hans Lippershey או Hans Lipperhey; בערך 1570 – 29 בספטמבר 1619) היה לוטש עדשות הולנדי. הוא נולד בווזל (אנ') (כיום במערב גרמניה) ועבר למידלבורך שבהולנד, שם התחתן ב-1594 והפך לאזרח ב-1602. מייחסים לליפרסהיי את המצאת הטלסקופ הראשון והפצת תוכניות הבנייה שלו. נראה שהיו משקפות וטלסקופים פשוטים הרבה לפני זמנו אך סבורים כי ליפרסהיי היה הראשון שטרח וביקש פטנט על התוכניות שלו. בכך הקדים את יאקוב מטיוס בשבועות בודדים. ליפרסהיי נתן את רשותו לציבור להשתמש בתוכניות ב-1608. אמנם בקשת הפטנט של ליפרסהיי לא אושרה, אך ממשלת הולנד גמלה לו בעין יפה על עותקים של תוכניותיו. תיאור המצאתו של ליפרסהיי הגיע במהרה לאוזני גלילאו גליליי, שבנה לפיו דגם מתפקד ב-1609 ובו ערך את תצפיותיו ב-1610. על פי האגדה היו אלה ילדיו של ליפרסהיי שגילו את הטלסקופ כאשר שיחקו בכמה עדשות פגומות בסדנה של אביהם. לא ברור עד כמה סיפור זה אמין. בנו של זכריאס ינסן, עושה משקפיים ממידלברך, העיד לאחר שנים רבות שליפרסהיי גנב את רעיון הטלסקופ מאביו. מכתש ליפרסהיי שעל הירח נקרא על שמו של הנס ליפרסהיי. דניאל ג'. בורסטין, המגלים - The discoverers, רנדום האוס, ניו יורק, 1983 (באנגלית) מדיה וקבצים בנושא הנס ליפרסהיי בוויקישיתוף ביוגרפיה של ליפרסהיי—בפרויקט גלילאו הנס ליפרסהיי, באתר אנציקלופדיה בריטניקה (באנגלית)